ВЪПРОСИ И ОТГОВОРИ ПО ПРОЦЕДУРА 
№ BG161PO003-2.1.12 „ПОКРИВАНЕ НА МЕЖДУНАРОДНО ПРИЗНАТИ СТАНДАРТИ И ВЪВЕЖДАНЕ НА СИСТЕМИ ЗА УПРАВЛЕНИЕ В ПРЕДПРИЯТИЯТА"
ОТГОВОРИ НА ВЪПРОСИ С № 31-36, ПОЛУЧЕНИ НА 15.07.2011 г. 
И ПУБЛИКУВАНИ НА 24.08.2011 г.
ВЪПРОС № 31)

Здравейте, 

Имам следния въпрос по процедура BG161PO003-2.1.12 „Покриване на международно признати стандарти и въвеждане на системи за управление в предприятията”:

Допустимо ли е по настоящата процедура 2 свързани предприятия или предприятия партньори да участват с 2 различни проекта? 

Юлия Дачова

15.07.2011 г.
ОТГОВОР №31
Уважаема г-жа Дачова,
По отношение на допустимостта на кандидатите по настоящата процедура, свързаността между две предприятия съгласно закона за МСП не се явява пречка и в този смисъл те могат да кандидатстват с 2 различни проекта.

ВЪПРОС № 32)

Здравейте,

Изпращам два въпроса по схема - BG161PO003-2.1.12 - Покриване на международно признати стандарти и въвеждане на системи за управление в предприятията:

1. Допустимо ли е закупуването на компютри, които ще бъдат използвани за работа с ERP системата? Компютрите ще бъдат закупени за 2  позиции: системен администратор и счетоводство. Те отговарят на съвременни технически показатели и покриват изискванията за възможност за обем работа на операционната система Уиндоус, необходима за въвеждането на ЕРП.

2. Допустимо ли е закупуването на стенд за изпитания като ДМА (ключово съоръжение за работата на единия от модулите на ERP системата)?

С уважение,
Малена Стаменова
15.07.2011 г.
ОТГОВОР №32)
Уважаема г-жа Стаменова,
Инвестициите в хардуер са допустими по настоящата схема само в случай, че се явяват необходими за въвеждането на избраната система за управление. В посочения от вас казус по отношение на инвестиция в ДМА – тя е допустима, след като е неотменна част от цялата система за управление.
ВЪПРОС № 33)
Здравейте,

Бих искала да попитам как ще се изчисляват показателите: 1) EBITDA (Реализирана печалба преди лихви, данъци и амортизации); 2) коефицент на задлъжнялост; 3) коефициент на рентабилност на приходите от продажби, които са посчени като критерии за оценка в Приложение Д към Насоките за кандидатстване.

С уважение,

Павлина Ветрилова

15.07.2011 г.
ОТГОВОР №33)
Уважаема г-жа  Ветрилова,
Методиката за изчисляване на посочените от вас показатели е следната:
1) EBITDA означава печалба преди лихви, данъци, обезценяване и амортизация. Изчислява се, Като към печалбата от обичайните дейности се прибавят разходите за амортизация и обезценка на дълготрайни материални и нематериални активи.
2) Коефициент на задлъжнялост за съответната година = Общо задължения / Собствен капитал
3) Коефициент на рентабилност на приходите от продажби = Финансов резултат / Нетни приходи от продажби

ВЪПРОС № 34)
Уважаеми дами и господа,
Имам следния въпроси по схема - BG161PO003-2.1.12 - Покриване на международно признати стандарти и въвеждане на системи за управление в предприятията. Нашата фирма ще въвежда система за управление по SA 8000:2008, допустим разход ли е закупуването на платформа за инвалиди, която би допринесла за постигане на съответствие с цитираната система?

Благодаря Ви предварително!

С.Тасева
15.07.2011 г.
ОТГОВОР № 34)
Уважаема г-жа Тасева,
Всички разходи, които са неотменна част от въвеждането на дадения стандарт или система за управление са допустими по настоящата процедура. Предвид специфичния стандарт, който ще бъде въвеждан, е необходимо предложените инвестиции в ДМА да бъдат обосновани в проектното предложение като необходими за въвеждането му.
ВЪПРОС № 35)
Здравейте,в допълнение към въпросите ми, които изпратих по мейла на 11.07.2011 бих искала да попитам дали фирми с кодове по КИД 2008 14.19 и 10.71 могат да участват в процедура BG161PO003-2.1.12.

Благодаря предварително

С уважение, Деница Бунджулова
15.07.2011 г.
ОТГОВОР №35)
Уважаема г-жа Бундулова,
Кандидати, извършващи дейност в посочените от вас кодове по КИД 2008 съответно 14.19 и 10.71 са допустими по настоящата процедура BG161PO003-2.1.12. Конкретните кодове, които са недопустими са посочени в т. 2.1.4. Специфични критерии за недопустимост от Насоките за кандидатстване по процедурата.

ВЪПРОС № 36)
1. Какви са изискванията към фирмите извършващи консултантски услуги по изготвяне на проектното предложение? 

2. Възможно ли е консултантските услуги да се извършат от физическо лице чрез сключване на граждански договор? 

3. Има ли ограничение консултантсктие услуги по подготовката на проектното предложение да се извърши от свързани лица - например роднини? 

4. При какви условия е необходимо да се организира тръжна процедура или обществена поръчка? При положение, че помощта е винаги над 50% задължително ли се прилага ПМС 55?

5. Какви са условията за избор на изпълнител чрез вътрешнофирмен подбор на оферти? 

Благодаря,
Антон Тончев
15.07.2011 г.
ОТГОВОР №36)

1. Бенефициентът следва да избере фирма, извършваща консултантски услуги по изготвяне на проектното предложение в съответствие с изискванията на Постановление № 55 на МС от 12.03.2007 г. за условията и реда за определяне на изпълнител от страна на бенефициенти на договорена безвъзмездна финансова помощ от Структурните фондове и Кохезионния фонд на Европейския съюз, Съвместната оперативна програма за трансгранично сътрудничество „Черно море 2007-2013 г.” и от Финансовия механизъм на Европейското икономическо пространство, или на Закона за обществените поръчки (ЗОП), или на Наредбата за възлагане на малки обществени поръчки, и с правилата на настоящата процедура.

2. Съгласно чл. 6, ал. 2 от ПМС № 55/12.03.2007 г., кандидат/ изпълнител по смисъла на постановлението може да бъде избрано и физическо лице, с което  в съответствие с ръзпоредбите на постановлението бенефициентът да сключи договор за предоставяне на услуга. 

3. Съгласно чл. 31, ал. 7 от ПМС № 55/12.03.2007 г., Договори не могат да се сключват с кандидати, съответно в процедура за определяне на изпълнител не могат да участват лица, които или при които лицата по чл.31, ал. 5 от ПМС №55/12.03.2007 г., попадат в някоя от категориите, определени в чл. 93, параграф 1, чл. 94 и чл. 96, параграф 2, буква "а" от Регламент (ЕО, Евратом) № 1605/2002 на Съвета от 25 юни 2002 г. относно финансовия регламент, приложим към общия бюджет на Европейските общности, или са свързани лица по смисъла на § 15, ал. 1 от допълнителните разпоредби на Търговския закон с бенефициента или с член на управителен или контролен орган на бенефициента.
4. и 5. 

Съгласно разпоредбите на ДБФП, в случаите, при които Бенефициентът е възложител по чл.7 и чл.14, ал.4 и 5 от Закона за обществени поръчки (ЗОП) и чл.1, ал.4 от Наредбата за възлагане на малки обществени поръчки (НВМОП), същият прилага задължително процедурите и реда, разписани в Закона за обществените поръчки (ЗОП), Правилника за прилагане на закона за обществените поръчки (ППЗОП) и Наредбата за възлагане на малки обществени поръчки (НВМОП). 

Всички останали Бенефициенти, прилагат задължително процедурите за определяне

на изпълнител съгласно условията и реда, предвидени в ПМС № 55/12.03.2007 г. на Министерски съвет за условията и реда за определяне на изпълнител от страна на бенефициенти на договорена безвъзмездна финансова помощ от Структурните фондове и Кохезионния фонд на Европейския съюз, Съвместната оперативна програма за трансгранично сътрудничество „Черно море 2007-2013 г.” и от Финансовия механизъм на Европейското икономическо пространство, съгласно разпоредбите на чл.7, т. 7.1.1 от договора за БФП независимо от размера и интензитета на договорената безвъзмездна финансова помощ, като във всички случаи, когато стойността на разходите за услуги/доставки без ДДС е по-малка или равна на 15 000 лева (петнадесет хиляди лева), бенефициентите са длъжни да съберат не по-малко от 3 оферти, които съдържат техническо и финансово предложение, с оглед спазване на принципите за добро финансово управление. 

Указания за бенефициентите относно избора на изпълнители се съдържат в Оперативното ръководство за изпълнеие на ДБФП по процедурата, което е неразделна част от пакета с документи за кандидатстване.

